b'\n_START_ARTICLE_\nVir (otok)\n_START_SECTION_\nGeografija\n_START_PARAGRAPH_\nPovr\xc5\xa1ina otoka je 22,07 km\xc2\xb2, dol\xc5\xbeina obale meri 31,940 km. Otok le\xc5\xbei zahodno od skrajnega ju\xc5\xbenega dela Paga v Dalmaciji. Vir je severozahodno nadaljevanje Privla\xc4\x8dkega polotoka, od katerega ga deli ozka in plitva Privla\xc4\x8dka plitvina. Plitvino so v \xc4\x8dasu Avstro-Ogrske poglobili tako, da so skoznjo omogo\xc4\x8dili plovbo manj\xc5\xa1im_NEWLINE_ladjam. Sedaj je otok s celino povezan z mostom zgrajenim na enajstih stebrih._NEWLINE_Na otoku se nahaja naselje Vir. Zahodni del otoka pokriva vrsta apnen\xc4\x8dastih gri\xc4\x8dev: Barbenjak (116 mnm), Bandira (vrh: sv. Juraj) (visok 112 mnm), Vranjak (110 mnm). Oto\xc5\xa1ke obale so slabo raz\xc4\x8dlenjene, le severovzhodna je bolj razvejana in se blago spu\xc5\xa1\xc4\x8da proti morju, ki je v obalnem podro\xc4\x8dju pokrito s finim peskom. Edino naselje  na otoku  le\xc5\xbei ob obali zaliva Sapavac s plitko pe\xc5\xa1\xc4\x8deno pla\xc5\xbeo. Iz Vira se vidi vse do Paga in na "visoko morje" vse do otokov Ugljan, Rivanj, Molat in Ist._NEWLINE_Na Viru se nahajajo le tri naselja. Istoimeski Vir na vzhodu, Puntadura na jugu in Lozice na severu otoka._NEWLINE_Na zahodni obali otoka stoji svetilnik, ki oddaja svetlobni signal: B Bl 10s. Nazivni domet svetilnika je 11 milj.\n_START_SECTION_\nZgodovina\n_START_PARAGRAPH_\nVir (otok) se v starih listinah prvi\xc4\x8d omenja leta 1069, naseljen pa je bil \xc5\xbee v prazgodovinskem \xc4\x8dasu, na kar ka\xc5\xbeejo ostanki ilirskih zgradb in grobov. Na vrhu Sv. Juraj so ohranjeni ostanki temeljev enokrilne predromanske cerkvice. Tudi v naselju Vir so odkrili ostanke temeljev enoladijske predromanske cerkvice sv. Nikole, na pokopali\xc5\xa1\xc4\x8du pa stoji romanska cerkvica sv. Ivana iz 12. do 13. stol. Nedale\xc4\x8d stran od pokopali\xc5\xa1\xc4\x8da, na obali, so ru\xc5\xa1evine bene\xc5\xa1ke utrdbe iz 17. stol. in dveh stolpov.'